Kari Storhaug

Kari Storhaug (1937–2025) var en norsk tannlege, helsearbeider og menneskerettighetsaktivist. 

Storhaug var utdannet tannlege og avla cand.odont.-graden ved Universitetet i Oslo (UiO) i 1967.«Kari Storhaug fyller 60 år 20. mars», NTBtekst, 6. mars 1997. Hun arbeidet ved Statens senter for epilepsi og ved Frambu, kompetansesenteret for sjeldne og lite kjente funksjonshemninger. Storhaug virket også ved Det odontologiske fakultet ved UiO, der hun var instruktørtannlege ved Klinikk for barnetannpleie, arbeidet ved Tannpleierutdanningen og var førsteamanuensis ved Institutt for samfunnsodontologi. I 1989 forsvarte Storhaug avhandlingen Disability and oral health. A study of living conditions, oral health and consumption of social and dental services in a group of disabled Norwegians for dr.odont.-graden ved UiO. Fra 1993 var  hun avdelingssjef ved TAKO-senteret for oral helse ved sjeldne medisinske tilstander ved Lovisenberg Diakonale Sykehus.«70 år 20. mars: Avdelingssjef Kari Storhaug», NTBtekst, 2. mars 2007. Storhaug hadde stor betydning for arbeidet med munnmotorisk trening og stimulering, noe som er særdeles viktig for mange funksjonshemmedes helse, trivsel og sosiale funksjon.Hilde Nordgarden, Tone Ikdahl, Stein Are Aksnes: Kari Storhaug hadde et stort hjerte og et bredt samfunnsengasjement - Aftenposten 19. aug. 2025 

Storhaug hadde et bredt samfunnsengasjement og var spesielt aktiv i arbeid for menneskerettighetene. Hun ble engasjert i Amnesty International i 1965. Fra 1969 til 1972 var hun leder for Amnesty Internasjonal i Norge og i 1971 ble hun innvalgt i Amnestys internasjonale styre, der hun satt til 1974. I Amnesty arbeidet Storhaug særlig for å fremme kampen mot tortur og dødsstraff.Kari Storhaug Poppe: En pionér i kampen mot tortur,  Amnesty International Norge, 13. oktober 1999. Storhaug var også meget aktiv i kampen mot apartheid i Sør-Afrika.«Lurte millioner inn i Sør-Afrika», Aftenposten, morgennummeret 21. september 1996, s. 12. Storhaug var norsk representant i  International Defence and Aid Fund for Southern Africa.«Jubilanter på denne dag», Aftenposten, morgennummeret 20. mars 2002, s. 10.

Hun ble i 1999 hedret med Hjelpestikker-prisen for sin humanitære og sosiale virksomhet.«Årets Hjelpestikkerpris til Kari Storhaug», NTBtekst, 12. desember 2000.I 2007 ble hun utnevnt til ridder 1. klasse av Den Kongelige Norske St. Olavs Orden for sin innsats for funksjonshemmedes tannhelse.«Utnevnelse til St. Olavs Orden», kongehuset.no, 12. september 2009.

 Referanser 

 Eksterne lenker 

Kategori:Norske tannleger
Kategori:Norske menneskerettighetsaktivister
Kategori:Riddere av 1. klasse av St. Olavs Orden